31999R2745
L 331/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 2745/1999 НА СЪВЕТА
от 17 декември 1999 година
за изменение на Регламент (EО) № 2505/96 за откриването и управлението на тарифните квоти на Общността за определени селскостопански и индустриални продукти
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 26 от него,
като взе предвид предложението на Комисията,
като има предвид че:
(1)
Съветът определи тарифни квоти за някои селскостопански и индустриални продукти съгласно Регламент (EО) № 2505/96 (1); търсенето на тези продукти в Общността следва да се задоволи при възможно най-благоприятни условия; следователно тарифните квоти на Общността следва да се определят при намалена или нулева ставка митни сборове за подходящи обеми и увеличени или разширени според действащите тарифни квоти, като в същото време не водят до нарушения на пазара на тези продукти.
(2)
Не е вече от интерес за Общността да поддържа тарифни квоти за някои от продуктите, включени в гореспоменатия регламент, като тези продукти следва да се отстранят от таблицата в приложение I.
(3)
Поради големия брой изменения, които влизат в сила на 1 януари 2000 г., и за да изясни и улесни въпросите за потребителите, таблицата в приложение I към гореспоменатия регламент следва да се замени с таблицата, включена в приложението към настоящия регламент.
(4)
Като се вземе предвид икономическото значение на споменатия регламент за европейската промишленост и изискването, че следва да влезе в сила от 1 януари 2000 г., се налага да се приложат основанията за спешност по реда на точка I, параграф 3 от Допълнителния протокол към Договора от Амстердам относно ролята на националните парламенти в Европейския съюз.
(5)
Регламент (EО) № 2505/96 е необходимо да бъде изменен,
ПРИЕ НАСТОЯЩИЯ РЕГЛАМЕНТ:
Член 1
За периода от 1 януари до 31 декември 1999 г. квотите, включени в приложение I към Регламент (EО) № 2505/96, се изменят, както следва:
-
номер поред 09.2711: размерът на тарифната квота се променя на 1 035 000 тона,
-
номер поред 09.2939: размерът на тарифната квота се променя на 135 000 000 единици,
-
номер поред 09.2943: размерът на тарифната квота се променя на 60 000 000 единици,
-
номер поред 09.2944: размерът на тарифната квота се променя на 48 000 000 единици,
-
номер поред 09.2959: размерът на тарифната квота се променя на 60 000 тона,
-
номер поред 09.2966: размерът на тарифната квота се променя на 12 000 тона.
Член 2
Таблицата в приложение I към Регламент (EО) № 2505/96 се заменя с таблицата в приложението към настоящия регламент.
Член 3
Настоящият регламент влиза в сила на седмия ден след публикуването му в Официален вестник на Европейските общности.
Той се прилага от 1 януари 2000 г., с изключение на член 1, който се прилага от 1 януари 1999 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 декември 1999 година.